П Р О Т О К О Л   № 02
от заседание на Комисия ”Съдебна администрация” 
към Прокурорската колегия на Висшия съдебен съвет,
проведено на 18.01.2022 г. 

Днес, 18.01.2022 г. /вторник/ от 11.00 ч. се проведе заседание на Комисия “Съдебна администрация” към Прокурорската колегия на Висшия съдебен съвет, в състав: 

ПРЕДСЕДАТЕЛ: Гергана Мутафова 
ЧЛЕНОВЕ: Калина Чапкънова 
                     Стефан Петров 

На заседанието присъстват експертните сътрудници на комисията Светла Кирилова и Стефка Тодорова – главни експерти-съдебна администрация – отдел ЧРАОКИ. 

Д Н Е В Е Н   Р Е Д:

1. ОТНОСНО: Предложение вх. № ВСС-307/12.01.2022 г. от главния прокурор за кадрови промени в администрацията на ПРБ:

•	Предложение на административния ръководител на Районна прокуратура – Бургас: 
– разкриване на 1,5 щ.бр. „призовкар-чистач“
– трансформация на 1 щ.бр. „чистач“ – ТО-Карнобат;
                                0,5 щ.бр. „чистач“ – ТО-Малко Търново
                                0,5 щ.бр. „чистач-куриер“ – ТО-Царево
                                0,5 щ.бр. „куриер“ – ТО-Средец
в 2,5 щ.бр. „призовкар-чистач“
                                2 щ.бр. „призовкар“ – ТО-Айтос и ТО-Поморие
в 2 щ.бр. „призовкар-чистач“ 

•	Предложение на административния ръководител на Апелативна прокуратура – София: 
– трансформация на 2 щ.бр. „старши специалист-компютърна обработка на данни и статистик“ в 2 щ.бр. „главен специалист-компютърна обработка на данни и статистик“.

•	Предложение на директора на Националната следствена служба:
– разкриване на 1 щ.бр. „програмист-криминалист“
– разкриване на 1 щ.бр. „главен експерт-криминалист“ – техническо изследване на информационни и комуникационни устройства.

•	Предложение на административния ръководител на Районна прокуратура – Перник:
– трансформация на 1 щ.бр. „съдебен деловодител“ в 1 щ.бр. „главен специалист-електронна обработка на информацията и анализ“.

КОМИСИЯ „СЪДЕБНА АДМИНИСТРАЦИЯ“ към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. ДАВА СЪГЛАСИЕ за трансформиране на 2 /две/ щ.бр. за длъжност „призовкар“ за ТО-Айтос и ТО-Поморие в 2 /две/ щ.бр. за длъжност „призовкар-чистач“ по щата на Районна прокуратура – Бургас.
1.2. НЕ ВЪЗРАЗЯВА да бъде осигурена 1 /една/ щ.бр. за длъжност „главен експерт-криминалист“ в отдел „Криминалистика“ по щата на Националната следствена служба чрез преразпределение на 1 /една/ свободна щ.бр. за същата длъжност, с работно място ОСлО към ОП-Шумен.
МОТИВИ: Щатната бройка „главен експерт-криминалист“ в ОСлО към ОП-Шумен е незаета от 2 години. Обявените конкурси се прекратяват, поради липса на кандидати или поради некласиране на никой от участващите в конкурсната процедура. 
1.3. ОТХВЪРЛЯ предложението на административния ръководител на Районна прокуратура – Перник за трансформиране на 1 /една/ щ.бр. за длъжност „съдебен деловодител“ в 1 /една/ щ.бр. за длъжност „главен специалист-електронна обработка на информацията и анализ“.
МОТИВИ: Прокуратурата е с ниска натовареност за последните три години и високо съотношение служители/магистрати 1,57 при 1,29 средно за страната.
През 2021 г. административният ръководител на РП-Перник е направил две предложения до главния прокурор с искане за тази трансформация, но поради това, че в описаните функционални задължения за специалист е налице сходство с функционалните задължения на съдебен статистик, предложенията не са били уважени. 
1.4. Изпраща решенията на главния прокурор, по компетентност.

Комисия „Съдебна администрация“ предлага на Прокурорската колегия на Висшия съдебен съвет да приеме следното решение:
ПРОЕКТ:

 ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.5. РАЗКРИВА, на основание чл. 30, ал. 5, т. 8 от ЗСВ, 1,5 /една и половина/ щ.бр. за длъжност „призовкар-чистач“ в Районна прокуратура – Бургас.
1.6. ДАВА СЪГЛАСИЕ за трансформиране на общо 2,5 /две и половина/ щ.бр. за длъжности, както следва:
- 1 /една/ щ.бр. „чистач“ – ТО-Карнобат, 
- 0,5 /половин/ щ.бр. „чистач“ – ТО-Малко Търново
- 0,5 /половин/ щ.бр. „чистач-куриер“ – ТО-Царево
- 0,5 /половин/ щ.бр. „куриер“ – ТО-Средец
в 2,5 /две и половина/ щ.бр. за длъжност „призовкар-чистач“ по щата на Районна прокуратура – Бургас.
МОТИВИ: С оглед ниското съотношение съдебни служители/магистрати 1,12 при средно 1,29, трайно високата натовареност, отдалечеността на териториалните отделения от областния град и предвид възможността да се осигурят дейностите по почистване и поддръжка на помещенията и по преноса на писма, призовки и други документи, предложението е обосновано.

1.7. ДАВА СЪГЛАСИЕ за трансформиране на 2 /две/ щ.бр. за длъжност „старши специалист-компютърна обработка на данни и статистик“ в 2 /две/ щ.бр. за длъжност „главен специалист-компютърна обработка на данни и статистик“ в Апелативна прокуратура – София.
МОТИВИ: Прокуратурата има висока натовареност за последните три години, а съотношението служители/магистрати е близко до средното. С оглед високата отговорност на функциите и задачите на дейността по изготвянето и обобщаването на статистическата информация за дейността на най-големия апелативен район в страната, включващ 8 окръжни прокуратури, включително СГП и СРП, осигуряването на необходимата документация и информация, която следва да се предоставя на КАК при ВСС от Атестационната комисия към апелативната прокуратура, оказването на методическа помощ на долустоящите прокуратури и др., предложението е обосновано.

1.8. РАЗКРИВА, на основание чл. 30, ал. 5, т. 8 от ЗСВ, 1 /една/ щ.бр. за длъжност „програмист-криминалист“ в Националната следствена служба.
МОТИВИ: С оглед постоянния и устойчив ръст на извършваните киберпрестъпления, провежданите изследвания и нарастването на възложените компютърно-технически експертизи на комуникационни устройства е налице обоснована необходимост от увеличение щата на отдел „Криминалистика“ в НСлС.

Увеличението на щатната численост на съдебните служители в РП-Бургас и НСлС и разликата в размера на възнаграждението за предложените трансформации в РП-Бургас и АП-София ще бъде финансово обезпечено за сметка на бюджета на ПРБ за 2022 г.

ВНАСЯ предложението в заседание на Прокурорската колегия на Висшия съдебен съвет, насрочено на 26.01.2022 г., за разглеждане и произнасяне. 

ПРЕДСЕДАТЕЛ 
НА КОМИСИЯТА:      /п/      
			ГЕРГАНА МУТАФОВА